Pínerovský potok

Pínerovský potok je krátky vodný tok v Malej Fatre a Hornonitrianskej kotline na území okresu Prievidza. Je to pravostranný prítok Tmavej v povodí rieky Nitry s dĺžkou približne 1,8 km a je tokom V. rádu. 

 Priebeh toku 
Potok pramení na južnom okraji Malej Fatry, v geomorfologickom podcelku Lúčanská Fatra a jej časti Kľak, na južných svahoch vrchu Sedlo (), v nadmorskej výške približne  Od prameňa v lesnom poraste v závere doliny tečie južným smerom. Onedlho priberá krátky pravostranný prítok spod nevýrazného hrebeňa a pokračuje dolinou. V strednej časti v oblasti Pinerovské opúšťa Lúčanskú Malú Fatru a pokračuje do Prievidzskej kotliny, ktorá je podcelkom Hornonitrianskej kotliny. Na dolnom toku tečie východne od Ostrého vrchu () a bez významnejších prítokov vteká do Tmavej doliny. Tu podteká hlavnú cestu do Kláštora pod Znievom a nad obcou Kľačno sa v nadmorskej výške približne  vlieva ako pravostranný prítok do Tmavej, prítoku rieky Nitry. Potok patrí do širšieho povodia rieky Váh.

Potok pramení a preteká iba územím obce Kľačno v okrese Prievidza v Trenčianskom kraji.

 Referencie 

 Pozri aj 
 Zoznam vodných tokov v povodí Nitry
 Malá Fatra, Lúčanská Fatra
 Hornonitrianska kotlina, Prievidzská kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Lúčanskej Fatre
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Kľačno